ÚRAD VLÁDY SLOVENSKEJ REPUBLIKY
                sekcia vládnej legislatívy

							         Na rokovanie vlády SR
                                                                                Dňa 10. mája 2006
                                                                                K materiálu 8489/2006
							         K bodu č. 1

S T A N O V I S K O
 
k návrhu nariadenia vlády Slovenskej republiky o výške pracovnej odmeny a podmienkach jej poskytovania obvineným a odsúdeným
– k novému zneniu

I.

     	Návrh nariadenia vlády Slovenskej republiky o výške pracovnej odmeny a podmienkach jej poskytovania obvineným a odsúdeným predkladá na rokovanie Legislatívnej rady vlády SR ministerka spravodlivosti SR Lucia Žitňanská ako svoj iniciatívny návrh.

II.

Účelom návrhu predkladaného nariadenia je zabezpečiť všeobecne záväzným právnym predpisom poskytovanie odmeny za prácu pre obvinených vo väzbe a odsúdených vo výkone trestu zaradených do práce. 

Návrh nariadenia vlády bude mať dopad na verejné financie v rozsahu, ako je uvedené v odôvodnení; treba však doplniť, že tento dopad bude kompenzovaný zvýšením príjmov do štátneho rozpočtu z dôvodu zakalkulovania zvýšenia odmien odsúdených do cien výrobkov, prác a služieb. Návrh nariadenia vlády však nebude mať environmentálny vplyv, ani vplyv na zamestnanosť a podnikateľské prostredie.

	Uvedený návrh bol predmetom pripomienkového konania, ktorého výsledok je vo vyhodnotení pripomienkového konania a  na prerokovanie v Legislatívnej rade vlády SR sa predkladá bez rozporov.

III.

Legislatívna rada vlády SR prerokovala predmetný návrh na svojom zasadnutí dňa 2. mája 2006 a odporučila ho predložiť na rokovanie vlády SR v novom znení, v ktorom budú zapracované jej pripomienky a odporúčania.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky o výške pracovnej odmeny a podmienkach jej poskytovania obvineným a odsúdeným sú  všetky pripomienky Legislatívnej rady vlády Slovenskej republiky ( 14 pripomienok) zapracované.                                                                                 

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o výške pracovnej odmeny a podmienkach jej poskytovania obvineným a odsúdeným v predloženom znení schváliť.

Bratislava 5. mája 2006
Vypracoval: Martin Hatala

              Štefan  G r m a n
           		     generálny riaditeľ
	                                                            sekcie vládnej legislatívy